मैं, जॉन विल्क्स बूथ,
राज्यसंघ के कार्यालय को
ईमानदारी से निष्पादित करने की
और अपनी पूरी क्षमता के अनुसार
राज्यसंघ का संरक्षण, रक्षा और बचाव करने की शपथ लेता हूँ।
राज्यसंघ के दूसरे राष्ट्रपति को पेश कर रहे हैं।
धन्यवाद।
यहीं रुको। मुझे पेशाब करके आना है।
- क्या? - मुझे पेशाब करके आना है।
तुम अच्छा लिखते हो, जॉनी।
तुम्हारी डायरी पढ़ना थोड़ा अजीब लग रहा है।
नहीं। मेरे लिए सम्मान की बात है।
और मैं रिचमंड में सही प्रकाशक ढूँढ लूँ, उसके बाद यह हर जगह वितरीत होगी।
हर छोटे स्कूल में। हर पुस्तकालय में।
तो, मैं भी इसमें हूँ?
मेरे लिए जो भी शख़्स मायने रखता है, वह इसमें है।
सुनो, डेवी। अगर तुम्हें अब इसकी ज़रूरत न हो तो इस बंदर को मार दो।
मुझे नहीं पता था कि तुम्हारी टूटी टांग के चलते हमें इस रास्ते से जाना पड़ेगा।
मैंने इस इलाके पर शोध नहीं किया है।
नीचे झुको।
दासत्व-मुक्ति घोषणा
ली ने आत्मसमर्पण किया!
देश शोक मना रहा है।
1,00,000 डॉलर का इनाम! हत्यारा
राष्ट्रपति
पुस्तक
मैनहंट
तुम्हारी रीकंस्ट्रक्शन की योजना बहुत लंबी है, एडविन।
तुम मेरी कार्यावली की कल्पना कर सकते हो। तो मुझ पर एक एहसान करो,
यह मुझे स्कूल का वह बच्चा मानकर समझाओ जो पढ़ाई में अच्छा नहीं है।
आप चाहते हैं कि मैं रीकंस्ट्रक्शन समझाऊँ?
उप-राष्ट्रपति होने का नाते, मुझे कई सारी चीज़ों को जानने की ज़रूरत नहीं थी।
युद्ध के बाद देश का पुनर्निमाण करने की हमारी योजना रीकंस्ट्रक्शन है।
मुक्त किए गए लोगों को हमारे समाज में शामिल करना,
राज्यसंघ के लोगों को सज़ा देना ताकि वे फिर से सत्ता में न आ सकें,
अलग हुए राज्यों को फिर से हमारे देश में प्रवेश देने की एक प्रणाली।
लिंकन बाग़ियों के साथ क्या करना चाहते थे?
- लेकिन वे हमारे पड़ोसी हैं। - ठीक है, तो उन्हें जेल भेजेंगे पर मौत की सज़ा नहीं देंगे।
कपटवध से दो दिन पहले
ठीक है, तो तुम्हारी योजना है कि बस आधे देश को जेल में डाल दें।
ख़ैर, कम से कम उनके सरदारों पर देशद्रोह का आरोप लगाइए।
इनके नतीजों से हमें क्या हासिल होगा? क्या इसी के लिए हमने युद्ध नहीं किया था?
एब, अगर हमने ऐसा नहीं किया तो आपको विरासत में राज्यसंघ की कांग्रेस मिलेगी।
उनके नज़रिए से, जब हमने लोगों को मुक्त किया था तब हमने उनके यहाँ चोरी कर ली थी।
वह देश की संपत्ति में लाखों थे। तो, मेरी बात सुनो,
क्या हो अगर हम पूर्व ग़ुलाम मालिकों को उस मूल्य की
क्षतिपूर्ति करने के लिए कुछ आयकर वितरित करें जो उन्होंने खो दिया है?
पूरे सम्मान के साथ, नहीं।
एब, ऐसा करने का कोई कारण नहीं है।
तुम्हें राज्यसंघ के लोगों को अपनी इज़्ज़त बचाने का मौक़ा देना होगा।
सत्ताधारियों को कमज़ोरों को लात मारने की ज़रूरत नहीं है।
हमें अपनी ताक़त की नुमाइश नहीं करनी है। हम कुर्सी पर बैठे हैं।
फिर नहीं बैठे होंगे।
देखिए, मुझे राज्यसंघ के उन मज़दूरों की चिंता नहीं है।
मुझे उन नेताओं की चिंता है जो रिचमंड से भाग रहे हैं,
वह मॉन्ट्रियल वाली न्यूयॉर्क ब्रांच। वे लोग जो भाग कर यूरोप जाने की कोशिश में हैं।
अच्छा है हमें उनसे छुटकारा मिलेगा।
पता है, सीवर्ड को यह काम सौंप दो कि वह अंतर्राष्ट्रीय समुदाय को ऐसे और लोगों को
स्वीकार करने के लिए प्रोत्साहित करे।
गेट खोल दो। सलाखें गिरा दो। उन्हें डराओ। भेड़ों को भागने दो।
भेड़ें?
भेड़िए, एब। आप देखना चाहते हैं कि क्या भेड़िए भागेंगे?
हाँ। और उस दौरान, हम उन संशोधनों को पारित करेंगे।
मुझे लगता है कि अगर हमने गद्दारों को हद पार करने दी, तो कोई हद ही नहीं बचेगी।
हाँ।
बाग़ानों के मालिक अपने परदादाओं की उपलब्धियों के भरोसे चल रहे हैं।
हमारे जैसे छोटे घरों के लोगों ने बहुत मेहनत की है।
और देखो हम कहाँ बैठे हैं।
अब मेहनत करने की उनकी बारी है।
उन कमीनों ने अपना ख़ुद का देश शुरू करने की,
ग़ुलामी को बरकरार रखने की कोशिश की थी और बुरी तरह से विफल रहे।
उन्हें किए की सज़ा भुगतनी चाहिए।
मैं सहमत हूँ।
बूथ की गिरफ़्तारी में देरी के कारण हम कमज़ोर नज़र आते हैं,
इसलिए, या तो उसे पकड़ो या उसे भूल जाओ।
मुझे मेरे कार्यकाल के पहले महीने में केवल जीत चाहिए। केवल जीत।
मॉन्ट्रियल, क्यूबेक
आप मुझसे मिलना चाहते थे, मिस्टर सैंडर्स?
तुम्हारे पास नए प्रशासन की ख़बरें हैं?
सेंट लॉरेंस होटल
जॉनसन को अभी-अभी शपथ दिलाई गई है।
ख़ैर...
मैं यहाँ तब तक रहूँगा जब तक मुझे पता नहीं चल जाता कि वह किस पक्ष का विरोध कर रहा है।
- कुछ पिओगे? - ज़रूर।
आप मॉन्ट्रियल पर जँचते हैं, मिस्टर सैंडर्स।
तुम्हें भी मॉन्ट्रियल में रुक जाना चाहिए।
व्यापार के सप्लाई पक्ष को सीखना चाहिए। तुम में एक दलाल से कहीं ज़्यादा क्षमता है।
मुझे यक़ीन है आपको मालूम होगा कि संदिग्ध राज्यसंघ एजेंट जॉन सुर्रात जूनियर
के सिर पर इनाम राशि है।
मेरा अंदाज़ा है कि वह यहाँ है और मैं वह इनाम राशि लेने के इरादे से आया हूँ।
अगर, बेशक़, आपको उसकी अब भी ज़रूरत है तो मैं इरादा बदल दूँगा।
मैंने पिछली बार कपास का जो सौदा किया था उसमें इतना पैसा कमाया था
कि सुर्रात को सोने से तोल दूँ तब भी वह उस मुनाफ़े की बराबरी नहीं कर पाएगा।
तो फिर आपको यह बताने में कोई नुक़सान नहीं होगा कि वह कहाँ है।
या आप बस मुझे बता सकते हैं कि बूथ कहाँ मिलेगा।
उस पर दुगना इनाम है।
आज मैं दान करने के मूड में हूँ।
और चूँकि कुछ हज़ार डॉलर तुम्हारे लिए इतने ज़रूरी हैं...
एजेंट सुर्रात यहाँ मॉन्ट्रियल में अपने पिता से मिल रहा है।
उसके पिता मर चुके हैं।
अगर तुम एक आसान सी पहेली नहीं सुलझा सकते, तो शायद हमें साथ में व्यापार नहीं करना चाहिए।
काफ़ी ख़ूबसूरत दिख रहे हो।
लुइस पावेल एक हत्यारे की छवि
"जॉन सुर्रात जूनियर मॉन्ट्रियल में अपने पिता से मिल रहा है।"
इसका क्या मतलब है?
मुझे नहीं पता आप क्या या किसकी बात कर रहे हैं, सर।
क्या वाइकमैन एक दोहरा एजेंट है?
इसमें मज़ाकिया क्या है?
वाइकमैन लगभग पादरी बन गया था।
वह पादरियों की शिक्षा संस्था में था?
सुर्रात के साथ। उन्होंने विधिवत् पादरी बनने से ठीक पहले छोड़ दिया था।
बेकर कहाँ है?
वह शोक सभा के सुरक्षा इंतज़ाम में एडी की मदद करने न्यूयॉर्क गया है।
उसके एजेंट को बता दो कि सुर्रात हमें मॉन्ट्रियल के कैथोलिक मठ में मिलेगा।
उसने पादरी बनने का प्रशिक्षण लिया था।
- जहाँ वह अपने पिता यानी पादरी से मिल रहा है। - हाँ।
- आराम से पियो। - आराम से तुम पियो।
राष्ट्रपति को गुज़रे एक हफ़्ता भी नहीं हुआ है।
आपको दमे के दौरे बहुत जल्दी-जल्दी पड़ रहे हैं।
मैं जानता हूँ आप पर बहुत ज़िम्मेदारियाँ हैं, लेकिन अगर आपने मेरी सलाह नहीं मानी
तो हम बड़ी आसानी से एक और कुशल राजनेता खो देंगे।
मेरा मानना है कि तुम विदेश मंत्री की बात नहीं कर रहे।
सीवर्ड ज़िंदा रहेंगे, मैंने यही सुना है।
- मैं आपकी बात कर रहा हूँ। - हाँ।
क्या इनकी हालत सामान्य से बदतर है?
लंबे समय तक काम करने के कारण फेफड़ों की क्षमता कम हो गई है।
क्या उनकी क्षमता फिर से बढ़ेगी? मैं उम्मीद करता हूँ।
लेकिन एक और बड़ा दौरा पड़ा और आपके फेफड़े हमेशा के लिए खराब हो जाएँगे।
ऑक्सीजन की स्थायी कमी मस्तिष्क क्षति या समय से पहले मृत्यु का कारण बनेगी।
मैं ऐसे ही काम करना बंद नहीं कर सकता।
यह बिस्तर से काम कर सकते हैं। इनकी थकान पर रोक लगाइए।
कितना आराम करना होगा?
कम से कम एक महीने का आराम, एडविन।
- मेरे पास एक महीना नहीं है। - सही कहा। शायद आपके पास नहीं है।
यह रिच हिल है।
जैसे सहमति हुई थी, तुम मुझे पाँच डॉलर दोगे।
जाकर दस्तक दो, डेवी।
- मुझे पाँच डॉलर देने के बाद। - हम तुम्हारे बिना भी इसे ढूँढ लेते।
अगर नकद न हो तो मैं सोना भी ले लूँगा।
पता है, मेरे सिर पर 50,000 डॉलर का इनाम है, अगर मुझे ज़िंदा पकड़ लिया जाता है।
अगर पाँच डॉलर के लिए तुमने मेरी जान ले ली, तो कई सारे मर्द तुमसे बहुत नाराज़ होंगे।
मैं जानता हूँ तुम कौन हो, मिस्टर बूथ।
मैंने तुम्हें बाल्टीमोर के हॉलीडे स्ट्रीट थिएटर में मार्क एंटनी का क़िरदार निभाते देखा था।
तुमने देखा था? मैंने कैसा अभिनय किया?
तुम मुझसे बेहतर गद्दार लग रहे थे।
पर तुम जितने लोगों से नक़ली लड़ाई करते हो, उससे ज़्यादा लोगों को मैंने असल ज़िंदगी में मारा है।
तो जो मैंने कमाया है उसका भुगतान कर दो वरना तुम्हारे नक़ली लड़ाई के दिन ख़त्म समझो।
ठीक है। शांत हो जाओ, शांत हो जाओ, स्वा... ऐ। गोली मत चलाना।
- जॉनी, तुमने इससे वादा किया था... - यह गोली नहीं चलाएगा। दस्तक दो, डेविड!
बहुत अच्छे।
हिलना मत।
डॉ. मड ने हमें भेजा है। हमें घोड़े का चारा चाहिए और रिचमंड पहुँचने का रास्ता।
स्वान के साथ वह कौन है?
वह एक दोस्त है। उसकी टांग टूट गई है।
सैम! इन लोगों ने भुगतान नहीं किया।
तुम हमारी मदद करोगे या नहीं?
क्या यह वही है जो मैं सोच रहा हूँ?
यह राज्यसंघ का प्रतीक है।
जल्दी अंदर आ जाओ।
हम नहीं चाहते कि लोग हमें देखें।
पीछे जाकर इनके घोड़े छुपा दो।
ये लोग भुगतान कर देंगे।
मेरे पास कुछ है जो मैं तुम्हें दिखाना चाहता हूँ।
आप यहाँ नीचे क्या रखते हैं? ग़ुलाम?
ग़लत।
हथियार?
थोड़ा सही।
राष्ट्रपति डेविस के राज़?
थोड़ा ज़्यादा सही।
नीचे आ जाओ।
संभलकर।
मेरे सिगनल कक्ष में स्वागत है।
यह वेस्टर्न यूनियन से भी बेहतर है।
आप रिचमंड के अफ़सर हैं? या आप ख़ुद ही राज्यसंघ की मदद कर रहे हैं?
क्या यह शौक़िया लगता है?
राज्यसंघ गुप्त सेवा में मेरे जैसे आदमी
रिचमंड से लेकर मॉन्ट्रियल तक अच्छे से स्थापित हैं।
तुम लाइन के किस ओर जा रहे हो?
- दक्षिण की ओर। - ऐ, हाथ मत लगाओ।
इस कक्ष से और ऐसे कई कक्षों से, हम सीएसएस के लोग एक गुप्त युद्ध चलाते हैं।
हमें इंग्लैंड और कनाडा जैसे बाहरी देशों से समर्थन मिलता है।
हमारे कृषि के मुनाफ़े पर वे भी हमारी ही तरह निर्भर हैं।
और मुझे लगता है
कि अब जब तुमने लिंकन का काम तमाम कर दिया, तो हम जीने के दक्षिणि तरीके को बहाल कर लेंगे।
मेरी भी यही उम्मीद है।
- पता है, मेरी जीत को एक चेतावनी समझो। - हाँ।
- यह क्या है? - इन्होंने कहा कि कुछ नहीं छूना है, डेविड।
इनकी बात सुनो।
मुझे माफ़ करना। आप हमें रिचमंड कितनी जल्दी भेज सकते हैं?
रिचमंड तो नरक बना हुआ है। तुम वहाँ क्यों जाना चाहते हो?
उन्हें अपने ऊपर लगे उस यैंकी का ख़ून दिखाने।
तो फिर फ़्लोरिडा या मेक्सिको जाओ। मॉन्ट्रियल जाओ।
नहीं, मैं रिचमंड जा रहा हूँ।
मैं मेरे राष्ट्रपति डेविस की आँखों में आँखें डालकर देखूँगा।
- तुम अखबार पढ़ते हो? - वैसे, हाँ। थोड़ा बहुत। क्यों?
जानते हो, दो हफ़्ते पहले यूनियन ने रिचमंड को तबाह कर दिया।
रिचमंड में जो भी नामी शख़्स था वह भाग गया है।
जेफ़रसन डेविस भाग रहा है, तुम्हारी ही तरह।
अगर रिचमंड में कुछ बचाने लायक़ होता, तो डेविस वहाँ होता।
सुनने में मेक्सिको अच्छा लगता है, जॉनी।
मैं मेक्सिको में प्रतीक नहीं हूँ! मैं रिचमंड में एक प्रतीक हूँ!
देखिए, अगर आप वाक़ई बाग़ियों को चुपके से उत्तर और दक्षिण भेजने में माहिर हैं,
जो कि मुझे लगता है आप हैं, तो प्लीज़...
हमें रिचमंड भेज दीजिए।
- हाँ। ठीक है। - हाँ?
अब, जाओ जाकर घोड़ों को तैयार करो,
तब तक मैं हमारे दोस्त कॉक्स को 14 अप्रैल की महिमा की गाथा से निहाल करता हूँ।
मैं निश्चित करूँगा कि तुम्हें तुम्हारा बकाया पैसा मिल जाए।
तुम भागकर, बूथ को पकड़वा कर, इनाम की राशि क्यों नहीं ले लते?
- क्योंकि वह मेरा दोस्त है। - अगर वह तुम्हारा दोस्त है,
तो ऐसा कैसे कि वह अंदर है और तुम यहाँ बाहर घोड़ों और नीग्रो के साथ हो?
तुम उसके दोस्त नहीं हो। तुम उसके प्यादे हो।
तो फिर तुम हमें गिरफ़्तार क्यों नहीं करवा देते?
तुमने कभी मेरे जैसे दिखने वाले को इनाम की राशि पाते हुए देखा है?
उसके अलावा, मेरे पास ज़रूरत से ज़्यादा पैसा है।
तुम गुप्त लाइन पर अपनी बिरादरी को धोखा देकर अच्छे पैसे कमा लेते हो?
मेरी माँ पिस्कैटवे इंजुन थीं। मेरे पिता, आज़ाद अश्वेत।
मैं इस इलाके की मेरी जानकारी के ज़रिए पैसा कमाता हूँ। तुम्हारी ही तरह।
ख़ैर, मैं कोई प्यादा नहीं हूँ।
और मैं ईसा एच. मसीह हूँ।
खाना, राशन, सामग्री और मदद
मैंने सुना कि युद्ध विभाग और उस ड्रेस डिज़ाइनर केकली ने
आर्लिंगटन को मुक्त-पुरुषों के कैंप में बदल दिया।
वहाँ बिस्तर हैं और एक स्कूल भी है।
यह ख़बर फैलाओ, ठीक है?
मुझे लगा कि आर्लिंगटन में सैनिकों का कब्रिस्तान बन रहा था।
हाँ, वह भी। भगवान सबको देता है, ऐलेक। भगवान सबको देता है।
वैसे, आज हम भगवान जैसे ही हैं, कफ़ी।
निर्वाह और भोजन सामग्री! यहाँ अपना निर्वाह और भोजन सामग्री प्राप्त करें!
अमेरिकी युद्ध विभाग की ओर से।
हर परिवार को एक पावरोटी।
अपनी माँ से अच्छा बर्ताव करना। इसे छुपा लो। जाओ।
अगला।
यह लीजिए, मैडम।
ऐ। उन्हें दो मिली। मेरी दो कहाँ हैं?
लोग काफ़ी समय से इंतज़ार कर रहे हैं। आपको पावरोटी चाहिए या नहीं, मैडम?
मेरे पति ने आयकर भरा है। वे काले तो नागरिक भी नहीं हैं!
ये हर ज़रूरतमंद आदमी के लिए हैं। ये संघीय राशन हैं, मैडम।
- तुम मुझसे इस तरह से बात नहीं कर सकते। - मैं संघीय अफ़सर हूँ। प्लीज़ आगे बढ़िए।
काफ़ी लोगों को खाना देना है। आप कतार रोक कर खड़ी हुई हैं।
मुझे बस सिखाओ कि मुझे क्या करना है, लड़के।
जब तक मुझे औरों जितना नहीं मिल जाता, मैं कहीं नहीं जाने वाली।
ऐ! ऐ!
और मुसीबत!
सार्जेंट, मैं सेडी को ले जाऊँ?
मैं संभाल लूँगा। जाओ!
हर किसी को यहाँ से जाना होगा! यह वितरण केंद्र अब बंद हो गया है!
अगर जा सकें तो घर चले जाइए। जाइए! जाइए!
तुम और तुम्हारे लड़कों ने हंगामा खड़ा किया है।
पार्क से चले जाओ वरना मैं शेरिफ़ को बुला लूँगा।
शेरिफ़? हमें किसी शेरिफ़ से बात करने की ज़रूरत नहीं है।
अपने हाथ मुझसे दूर रखें। मैं पद में आपसे ऊपर हूँ, सर।
तुम्हारे लक्षण कैसे हैं?
इस समय, मुझे सहज महसूस हो रहा है।
खिड़कियों से दूर रहो।
क्या बात है?
मेरे आदमियों और पुलिस में किसी तरह का टकराव हो गया है।
अमेरिकी सेना इस थाने को नियंत्रित करती है।
तुम और तुम्हारे लड़के, इस इलाके को काबू करने में हमारी मदद करो या रास्ते से हट जाओ।
हाँ, हम ठीक रहेंगे।
- वह उस घोड़ी को चुराकर ले जा रहा है। - सब ठीक हो जाएगा।
वह नीग्रो एक घोड़ी चुरा रहा है।
ये काला एक घोड़ी लूट कर ले जा रहा है।
नहीं। नहीं, नहीं, सर।
इस सज्जन को लगाम दे दो वरना हम तुम्हें गिरफ़्तार कर लेंगे।
यह घोड़ी इसी की है।
अपने मालिक से इस घोड़ी को खरीदने में इस लड़के को छह साल लगे।
वह इस घोड़ी को नहीं ले जा सकता। नहीं।
यह नौजवान मेरे सैन्य दल में था। तुम इसे छोड़ दो और...
कोई भी देखकर बता सकता है कि इसके जैसे आदमी के पास इतनी अच्छी घोड़ी नहीं हो सकती।
सेडी मेरी है। यह आदमी झूठ बोल रहा है।
रंगे हाथों तुम पकड़े गए हो।
- इसे मुझे दो! - छोड़ो मुझे!
छोड़ो मुझे! नहीं!
- पीछे हटो! - यह घोड़ी चुरा रहा है!
बंदूक रख दो। रख दो।
इसे ले जाओ।
इसे ले जाओ!
क्या संघीय स्तर पर उन अश्वेत सैनिकों को भर्ती करना संवैधानिक है...
कपटवध से ढाई साल पहले
...जिन्हें हमने अभी तक नागरिक भी नहीं बनाया है?
श्रीमान राष्ट्रपति, हमें संशोधनों की ज़रूरत पड़ेगी, लेकिन...
वैसे, हाँ, लेकिन क़ानूनी रूप से जवाब ना है।
अश्वेत पुरुषों को यूनियन के लिए लड़ने की अनुमति देना
हमारे मतदाताओं को यह साबित करने का
हमारा एकमात्र अवसर हो सकता है कि हम नागरिक होने के लायक़ हैं।
मेरे बेटे यूनियन के लिए लड़ने को तैयार हैं
और मैं उन्हें यूनियन के लिए जान देने दूँगा। मेरे भतीजे, मेरे पड़ोसी।
मैं कहता हूँ नियमों को बदल दो।
क्या अस्थायी अपवाद की संभावना है?
संघीय स्तर पर सैन्य दल से कोई छोटा पद?
मैं अश्वेत फ़ौजियों को स्वयंसेवियों के रूप में काम पर रख सकता हूँ।
हम उन्हें यूनिफ़ॉर्म पहने मज़दूरों की पगार देंगे,
लेकिन अभी उन्हें संघीय फ़ौजियों का आधिकारिक नाम नहीं देंगे।
क्या हम उन्हें हथियार देंगे?
मेरा मानना है कि अश्वेत पुरुष ज़िम्मेदारी लेंगे और वे अधिकारों के हक़दार होंगे।
लेकिन अगर आप इस पर नैतिक बहस नहीं करना चाहते,
तो इसे चातुर्यपूर्ण समझ लीजिए।
तुम दोनों सही हो। अब समय आ गया है।
हे, भगवान। एडविन, क्या बात है?
मैं ठीक हूँ।
मुझे तुम्हारी मदद करने दो। मैं डॉक्टर को बुलवा लूँ?
कहाँ दर्द हो रहा है?
कुछ बहुत बुरा हो गया है।
मुझे एक बेसहारा लड़के के लिए कुछ करना होगा, एलन।
तुम बाहर जाने की हालत में बिल्कुल नहीं हो।
जो हुआ उसके लिए मुझे बहुत अफ़सोस है,
लेकिन जो भी मामला है, मैं तुम्हें यक़ीन दिलाती हूँ कि कोई और उसे संभाल सकता है।
बस इस बार किसी और को यह काम सौंप दो। डॉक्टर के आदेश हैं। प्लीज़।
नहीं, मैं अब ठीक हूँ।
मैं बाद में लौट आऊँगा।
तो?
यहाँ से लगभग डेढ़ किलोमीटर दूर देवदार का जंगल है जिसे लाइन सुरक्षित रखती है।
वह रास्ता थोड़ा पेचीदा है।
स्वान तुम्हें उस जंगल तक पहुँचा देगा।
फिर तुम नदी के भूत का इंतज़ार करोगे।
वह तुम्हें वर्जिनिया ले जाएगा।
नदी का भूत?
तो, ठीक है। वैसे, हम उसे कैसे ढूँढेंगे?
तुम नदी के भूत को नहीं ढूँढते।
वह तुम्हें ढूँढता है।
लानत है।
तुम अब मुझे मेरे आठ डॉलर दोगे।
कमबख़्त तुमने मुझसे क्या कहा?
मैंने जो कहा वह तुमने सुन लिया।
- इसे तुम्हें पाँच डॉलर देने थे। - वह यहाँ तक के थे, रिच हिल तक के।
हमें देवदार के जंगल तक ले चलो।
पहले तुम ये उठाओ।
तुम उठाओ, नीग्रो।
तुमने इसे उठाकर अगर इसमें तीन डॉलर नहीं जोड़े,
तो मैं नदी के भूत से कह दूँगा कि तुम्हें देवदार के जंगल में तब तक छोड़ दे जब तक तुम भूखे नहीं मर जाते।
फिर मैं सुनिश्चित करूँगा कि भेड़िए तुम्हें नोच-नोच कर खा जाएँ।
स्वान।
अगर तुम हमें वहाँ तक पहुँचा दो, लड़के, तो तुम्हें तीन और मिल जाएँगे।
मेरे दृष्टिकोण पर आपकी राय मेरे लिए क़ीमती है।
क्या मैं वही दलील दे सकता हूँ जो "सरकार बनाम राइट" के मामले में दी गई थी?
उस आदमी को सज़ा दिलवाने के लिए जिसने तुम्हारे पार्क में एक सिपाही को गोली मार दी?
फ़्रैंक लीच। हाँ।
ख़ैर, "सरकार बनाम राइट" का मामला सिपाही की मौत पर लागू होता है,
- लेकिन... - धन्यवाद।
अगर लीच को रिहा करने की कोई भी कोशिश की जाए,
तो मैं आपको उसकी अवज्ञा करके उस पर आरोप लगाने का निर्देश दे रहा हूँ।
मुझे सज़ा दिलवानी है।
मुझे यकीन नहीं है कि पूर्व निर्णय वहाँ तक गया था, हालाँकि मैं भावना से सहमत हूँ।
जो, नस्लीय रूप से प्रेरित हमलों के मामलों में लिंकन यही चाहते थे।
लिंकन अब यहाँ नहीं है, एडविन।
और मुझे तुम्हें यह बताते हुए बुरा लग रहा है।
लीच ने एक समिति सदस्य के ज़रिए जॉनसन को घंटों पहले एक चिट्ठी भिजवा दी थी,
उसे क्षमा देने की वकालत करने के लिए।
और?
और मेरे क्लर्क ने मुझे बताया है कि जॉनसन उस पर दस्तख़त करने वाला है।
उसने मुझसे तो कुछ और कहा था।
और राज्यसंघ के सभी वर्गों के लिए,
जिन्होंने विद्रोह की सेवा की, उसे संगठित किया या उसकी वित्तीय मदद की,
राष्ट्रपति ने माफ़ी की घोषणा की है।
उसमें जनरल और कांग्रेस के सदस्य, गद्दारी के आरोप में बंद पुरुष
और बाग़ानों के रईस मालिक शामिल नहीं हैं,
लेकिन राष्ट्रपति ने उन सबको माफ़ करने के लिए दृढ़ता से प्रोत्साहित किया है।
तुमने मुझसे झूठ बोला।
तुमने मुझसे क्या कहा?
तुम 100 से भी ज़्यादा लोगों को माफ़ी देने वाले हो। राज्यसंघ के नेता लोगों को।
अब, यह उसका ठीक विपरीत है जो करने की हमारी सहमति हुई थी।
मैं तुम्हारी तरह क़ानूनी विद्वान नहीं हूँ, सेक्रेटरी,
लेकिन मुझे याद नहीं कि संविधान में ऐसा कहीं लिखा है कि मैं अपना मन नहीं बदल सकता।
तुम अराजकता के द्वार खोल रहे हो।
एक आदमी ने बेरहमी से मेरे घर के सामने एक बच्चे को मार डाला।
एक अश्वेत बच्चा जो आदमी की तरह दिखता था।
लीच ने आत्म-रक्षा में कदम उठाया। तुम्हारी बहस में कोई तुक नहीं नज़र आएगा।
तुमने कहा था कि तुम हमारे देश के प्रति गद्दारों को जवाबदेह ठहराना चाहते थे।
मॉन्ट्रियल, क्यूबेक
जाने का समय है।
तुम यहाँ क्या कर रहे हो, वॉलेस?
भगवान और शैतान के बीच एक समझौता करवा रहे हो?
जॉर्ज सैंडर्स ने मुझे सुरक्षा के साथ तुम्हें यहाँ से बाहर निकालने के लिए काम पर रखा।
योजना बदल गई?
क्योंकि स्टैनटन तुम्हें पकड़ने आ रहा है।
सैंडर्स को पता था कि मैं जल्द ही निकलने वाला हूँ।
जल्द निकलने से काम नहीं चलेगा। स्टैनटन अभी आ रहा है।
तुम बंदूक हटा सकते हो।
मुझे बस अपना सामान लेना है।
मुझे अब भी यक़ीन नहीं हो रहा कि सैंडर्स ने तुम्हें भेजा है।
तुम महाद्वीप के दूसरे सबसे वांछित आदमी हो।
सैंडर्स को डर है कि स्टैनटन तुम तक पहुँच जाएगा। और अगर वह पहुँच गया, तुम्हें कोई माफ़ी नहीं मिलेगी।
उसने मुझे काम पर रखा ताकि मैं सुनिश्चित कर सकूँ कि बिना किसी बाधा के तुम ट्रेन से भाग सको।
लेकिन यह ट्रेन की टिकट नहीं है।
मेरा मतलब था जहाज़।
जहाज़।
बूथ कहाँ है?
अर्नेस्ट।
क्या बात है?
हमें सुर्रात मिल गया।
मेरा मानना है कि उससे पूछताछ करने तुम मॉन्ट्रियल जा रहे हो चूँकि तुम
उसे अधिकारियों के हवाले नहीं कर सकते।
मैं अपनी माँ के घर नैनटकेट में रहूँगी।
मत जाओ।
रुक जाओ।
तुम एक दिन के लिए भी डॉक्टर के आदेश नहीं मान सकते।
जान, काश मैं मान सकता, लेकिन सच में ऐसा मुमकिन नहीं है।
सुर्रात मेरा इकलौता सुराग़ है।
मैं यह आख़िरी बार पूछूँगी।
मंत्रिमंडल से इस्तीफ़ा दे दो। यहाँ तक कि केवल वक़ालत करो।
मैं समस्याओं का हल निकालता हूँ। इसी तरह से मैं हेमशा सफल हुआ हूँ।
देखो...
मैं जानता हूँ कि मैंने तुम्हें निराश किया है।
यह किसी की ग़लती नहीं है। तुम रुक नहीं सकते।
और मैंने यह सोचने की ग़लती कर दी कि तुम बदल सकते हो।
ऐसा नहीं है कि तुम मुझे छोड़कर काम को प्राथमिकता दे रहे हो।
नहीं। बात ऐसी है कि तुम सेना में भी नहीं हो लेकिन तुम मेज़ के पीछे से यह युद्ध लड़ते हो
और मुझे आख़िरकार समझ आ गया है।
तुम अपने काम के लिए मरने को भी तैयार हो।
अर्नेस्ट, मॉन्ट्रियल में अमेरिकन होटल में एक कमरा बुक करवा दो
और रात की ट्रेन की टिकट करवा दो।
मुझे एहसास हुआ है कि शायद हम इस युद्ध में हार सकते हैं,
और मैं चुनाव में हार सकता हूँ।
कपटवध से छह महीने पहले
जब हम आख़िरी बार मिले थे, मुझे मुख्य रूप से इन्हीं चीज़ों की चिंता थी,
लेकिन अब मेरी चिंताएँ बदल गई हैं।
ऐसा कैसे?
अब मेरी केवल एक इच्छा है
और वह है कि पूर्व ग़ुलामों को स्थायी स्वतंत्रता मिले।
मैंने समय से पहले सोच लिया था कि अगर हम युद्ध नहीं जीते
या मैं फिर से राष्ट्रपति नहीं बना, तो उसे हासिल नहीं कर पाएँगे।
लेकिन मुझे एक और विचार आया।
वह क्या है?
एब, हम अटलांटा में जीतेंगे
- और आप फिर से राष्ट्रपति बनेंगे। - लेकिन अगर हम नहीं जीतते हैं...
यह मेरी इच्छा है, सज्जनों।
मैं तुम लोगों को बता रहा हूँ कि अगर हम हार जाएँ या फिर...
या फिर मेरी अनुपस्थिति में भी।
मैं चाहूँगा कि तुम लोग इस तरह से आगे बढ़ो।
मिस्टर डगलस, हम सब जानते हैं अगर नियम निषपक्ष होते, तो आप एक सीनेटर होते।
इस कमरे में शायद आप बैठे होते। आपको सिस्टम के बाहर से काम करना पड़ा है।
जबकि एडविन ने, इसने सिस्टम के अंदर रहकर सिस्टम में महारत हासिल की है।
मेरी आगे की सोच यह है कि आप दोनों साथ काम करेंगे।
मिस्टर डगलस...
आप अंडरग्राउंड रेलरोड के उन्मूलनवादियों को व्यवस्थित करेंगे।
मार्स,
तुम हमारी सेना की पूरी ताकत के साथ अंडरग्राउंड के संचालन की
रक्षा और सहायता करोगे।
साथ मिलकर, आप कई सारे अश्वेत पुरुषों, महिलाओं और बच्चों को
दक्षिण से उत्तर तक ले जाएँगे, जितने संभव हो सकें उतने।
हम उनकी स्वतंत्रता को लागू कर सकते हैं...
चाहे ली आत्मसमर्पण करे या न करे,
चाहे मैं फिर से राष्ट्रपति बनूँ या न बनूँ...
चाहे मैं ज़िंदा रहूँ या न रहूँ।
आप लोग मुझे समर्थन देंगे?
क्या आप लोग मुझे समर्थन देंगे?
- हाँ, सर। - हाँ, श्रीमान राष्ट्रपति।
एलन स्टैनटन
व्हो।
नदी का भूत तुम्हें वहाँ अंदर मिल जाएगा।
अंदर कहाँ?
उस तरफ़ सीधे जाना
और देवदार के दो ऐसे पेड़ ढूँढना जिनकी जड़ें एक औरत जैसी दिखती हों।
अब, मुझे मेरे तीन डॉलर दे दो।
क्या तुम हमें हमारी बंदूकें दे सकते हो, स्वान?
अगर वे वापस चाहिए, तो तीन डॉलर और देने होंगे।
या फिर सोना। मैं वह भी ले लूँगा।
प्यादे।
आर्लिंगटन
आज, हम ऐलेक लेकॉन्टे के गुज़र जाने का शोक मना रहे हैं।
जनरल ली की पूर्व संपत्ति
यह सेडी है। यह तुम्हारे भाई की घोड़ी हुआ करती थी।
अब यह तुम्हारी है।
हे प्रभु, हम प्रार्थना करते हैं कि आप इस परिवार की मदद करें
जो अपने बेटे के गुज़र जाने का शोक मना रहा है।
यीशु के नाम पर, हम सब कहते हैं...
आमीन।
मिस्टर स्टैनटन का स्वास्थ्य कैसा है?
ऊपर नीचे होता रहता है।
बूथ को ढूँढने के लिए हम कुछ कर सकते हैं?
मुझे उनके कोड शब्द चाहिए होंगे। या जासूसी नेटवर्क का एक नक्शा।
मैं तीन साल तक उन गंदे, असभ्य सचिवों के लिए जेल में ग़ुलामी करता था।
और मैं आपको बता सकता हूँ कि उनका विदेश मंत्री,
जूडाह बेंजमिन उस जासूसी नेटवर्क को चलाता था।
बेंजमिन को लगता है मैं इतना मूर्ख हूँ कि उसकी चालों को समझ नहीं पाऊँगा,
पर मैं आपको बता सकता हूँ कि जब बात जासूसी नेटवर्क की होती थी
तो बेंजमिन के बाद केवल राष्ट्रपति डेविस की ही सबसे ज़्यादा चलती थी।
तुमने कभी यहाँ से रिचमंड तक का उनके एजेंट का नक्शा देखा था?
नहीं। लेकिन बेंजमिन के पास एक खिलौना था जिससे वह खेला करता था।
क्या वह घूमता था?
हाँ, वह घूमता था। उसमें चिह्न और अक्षर थे।
एक डीकोडर।
जब हमने रिचमंड पर कब्ज़ा किया था, क्या हमने उनके दफ़्तर की चीज़ें ली थीं?
हमने उनकी क़ीमती चीज़ों को ज़ब्त कर लिया था।
अगर आपको वह चीज़ नहीं मिली है, तो चलिए चलकर ढूँढते हैं।
सेंट लॉरेंस होटल
मॉन्ट्रियल, क्यूबेक
सेक्रेटरी।
तो, आपका यहाँ उत्तर में आना कैसे हुआ?
व्यापार, मज़ा या बूथ?
मिस्टर सैंडर्स। आपका यहाँ आना कैसे हुआ?
मॉन्ट्रियल में मुझे व्यापारों में दिलचस्पी है।
पिछले साल जब आपने मुझे युद्ध के अनुबंध देने बंद कर दिए, तो मुझे अलग-अलग काम करने पड़े।
आपने ख़ुद ही अपने अनुबंध रोक लिए थे
जब आपने मैनहैटन का यूनियन को छोड़ने के लिए समर्थन किया था।
मुझे ऐसा लगा था
कि विभिन्न मान्यताओं का अधिकार एक मूल अमेरिकी आदर्श है।
आपकी और मेरी अब भले ही न बनती हो।
लेकिन ख़ुशक़िस्मती से, जॉनसन और मुझ में समझौता हो गया है।
किस बारे में?
उन्हें संपन्न और प्रभावी लोगों का समर्थन चाहिए।
क्या आप वह हैं?
आपने शायद सुना होगा कि मैंने "वीकली" को खरीद लिया है।
नहीं, मैंने नहीं सुना था।
आप इसके बारे में कल पढ़ लेंगे।
पहले पन्ने की ख़बर।
वह कितनी देर पहले भागा?
मुझे नहीं पता। मैं बेहोश पड़ा था।
"न्यू-यॉर्क ट्रिब्यून।" क्या तुम यहाँ बेकर के एजेंट हो?
वे लोग मुझे जेम्स वॉलेस नामक दलाल के रूप में जानते हैं।
तुम्हें इस बात का यक़ीन है?
उन लोगों को कोई अंदाज़ा नहीं कि मैं बेकर के लिए जासूसी करता हूँ।
धन्यवाद।
सुर्रात कहाँ गया?
- उसके पास जहाज़ का एक टिकट था। - कौनसा जहाज़?
मुझे नहीं पता।
अगर आप मुझे यहाँ से निकाल दें,
तो मैं आपको नौसेना की चौकी तक पहुँचने का सबसे छोटा रास्ता दिखा सकता हूँ।
अगर जहाज़ निकला नहीं होगा तो हम अब भी सुर्रात को रोक सकते हैं।
जहाज़ बहाव के विपरीत जाते हुए डूब गया।
जब हम लोगों को डूबने से बचा रहे थे,
उन्होंने कहा कि जॉन सुर्रात जूनियर ने जान बूझकर वह दुर्घटना की थी।
क्या तुमने उसे गिरफ़्तार कर लिया?
हमने उसे दुर्घटना के पास ही दूसरे जहाज़ की ओर तैरते देखा था।
और?
हमने जहाज़ को रोकने की कोशिश की।
हमारा मानना है कि वह राज्यसंघ का जहाज़ था जो लिवरपूल की ओर जा रहा था,
लेकिन वह भाग निकला।
तुम ऐसा कैसे होने दे सकते हो?
वह हमारी घेराबंदी में से कमी ढूँढकर निकल गया। उन्हें हमारी गश्त का समय मालूम था।
हम इसे सुधार लेंगे।
लानत है। सुर्रात मेरा इकलौता सुराग़ था।
भेड़ को भागने दो, सच में।
माफ़ कीजिए कि यह बुरी ख़बर है। लेकिन हमें कुछ दिलचस्प मिला है।
यह डूबे हुए माल में मिला था। सुर्रात ने इसे जहाज़ पर रखा होगा।
यह वही बक्सा है जो मैंने उसके कमरे में देखा था।
सुर्रात ऐसे जहाज़ पर बूथ का बक्सा क्यों लेकर आएगा जिसे उसने डुबा दिया?
चलो इसे खोलते हैं।
ये केवल पोशाकें हैं।
बूथ का नाम यात्रा सूची में है।
उसे छोड़कर हर एक यात्री जहाज़ पर था।
यह अजीब है।
वैसे, यह अजीब नहीं है
अगर तुम सुर्रात हो और बूथ की नक़ली मौत दिखाने के लिए
उसके नाम से यात्रा कर रहे हो।
जिस जहाज़ पर सुर्रात भागा था, तुम्हारे पास उसके दस्तावेज़ हैं?
हमारे पास आयात कर की जानकारी होगी।
आप क्या ढूँढ रहे हैं?
जॉर्ज सैंडर्स ने जहाज़ किराए पर लिया था।
"मंच पर उसकी छलांग ने दर्शकों को चौंका दिया,
लेकिन कई लोगों को मालूम नहीं था कि बूथ का अभिनय नाटक का हिस्सा था या"...
हमें आग जलानी होगी, जॉनी।
तुम सही हो, धुएँ से लोगों का ध्यान आकर्षित होगा।
लेकिन अगर हम यहाँ ठंड से मर गए, तो उससे कोई फ़र्क नहीं पड़ेगा।
सुबह गर्माहट लाएगी। हम ज़िंदा रहेंगे।
तुम्हारे पास स्टैंप है? मैं इसे अपनी माँ को भेजना चाहता हूँ।
- तुम मेरी बात सुन रहे हो? - ठंड का कुछ नहीं कर सकते!
अगर तुम सुनना नहीं चाहते,
- तो मुझे साथ आने के लिए क्यों... - मुझे पता था तुम मान जाओगे!
तो तुम क्यों चाहते थे कि मैं मान जाऊँ, हँ?
क्योंकि मुझे तुम पर भरोसा है।
तुम कौन हो?
मैं वही आदमी हूँ जिसका तुम इंतज़ार कर रहे थे।
तुम लोगों को भूख लगी है?
गुप्त लाइन की तरफ़ से।
हाँ।
लेकिन हमें इसे रिचमंड में किसी अस्पताल में ले जाना होगा।
- हम यह रास्ते में खा लेंगे। - नहीं।
यूनियन की नावें नदी में गश्त लगा रही हैं।
अगर तुम अभी नदी पार करके वर्जिनिया गए, तो पकड़े जाओगे।
तुम वर्जिनिया भी पहुँच जाओगे।
और मैं भी लौट आऊँगा।
रिचमंड, वर्जिनिया
राज्यसंघ के राज्यों की पतित राजधानी
जी कंपनी, आगे बढ़ो!
पीछे हटो!
भागो!
गोली लग गई!
इसे यहाँ से निकालो!
पूर्ण विजय
यूसीटीओ एलओएएलक्यूपीआरएएक्यूसीजी प्रतिशोध के लिए आओ
इन जानवरों को चुप करवाओ।
तुम चारे के लिए नहीं रुकते हो।
इन्हें भूख लगी है।
हैलो, सुंदरी।
ऐ।
जॉनी, नहीं!
मेरी माँ ने एक बार एक ज्योतिषी को बुलाया था...
मेरा भविष्य बताने के लिए।
हाँ, उसने हमें बताया कि मैं एक हीरो बनूँगा...
लेकिन मेरा जीवन छोटा होगा।
पता चला कि उसने आधा सच कहा था और आधी बकवास।
तो, तुम क्या चुनोगे?
तुम हीरो बनना चाहते हो?
अच्छे लड़के हो।
कर भी दो, डेवी।
नाकारा। कमबख़्त नाकारा!
मुझे जॉर्ज सैंडर्स पर तुम्हारी फ़ाइल दिखाओ।
एकर्ट ने उस टेलीग्राम का गुप्त संदेश ढूँढ लिया
जो रिचमंड से सुर्रात के लिए आया था।
उसमें लिखा था, "प्रतिशोध के लिए आओ।"
वह कपटवध का आदेश हो सकता है क्या?
क्या आप यह साबित कर सकते हैं?
नहीं कर सकता। पर अगर मैं यह साबित कर पाऊँ कि उसकी वित्तीय मदद किसने की?
इसीलिए आप सैंडर्स के बारे में पूछ रहे हैं।
मॉन्ट्रियल और न्यूयॉर्क से आने-जाने के सफ़र के पैसे
और कौन देगा?
- होटल के कमरे... - वे घोड़े, वे संदेश, वे हथियार।
क्या यह सोचना अतिश्योक्ति होगी कि जॉर्ज सैंडर्स ही बूथ के नाटक का निर्माता था?
मुझे लगता है यह सही सोचना है।
उसे गिरफ़्तार कर लें?
मैं कर लेता, लेकिन उसने अभी-अभी "वीकली" खरीदा है।
देखो पहले पन्ने पर क्या छपा है।
कपटवध कर दो! डाह्लग्रेन की साज़िश!
वह आप पर निशाना क्यों लगा रहा है?
वह इस कहानी को अपने ढंग से सुनाना चाहता है।
आपको एक बेहतर कहानी सुनानी होगी।
सैंडर्स
हाँ।
मेरे पास जॉनसन की ख़बर आई है।
राज्यसंघ के नेताओं के लिए कोई अपराध-क्षमा नहीं है...
लेकिन हम में से ज़्यादातर लोगों को माफ़ कर दिया जाएगा।
और अब जब लिंकन रास्ते से हट चुका है,
तो क्या हम वॉल स्ट्रीट की बेहतरी के लिए दास व्यापार को बहाल कर सकते हैं?
बूथ ने हमें दूसरा मौक़ा दिया है।
मेरे लिए रुको।
सिम्स
ज़मीन का वह अनुदान नहीं मिलने वाला।
लिंकन जब ज़िंदा थे तब भी तुम्हारा सपना अवास्तविक था।
जॉनसन के साथ तो भूल ही जाओ।
यह क्या है?
माइलो, यह युद्ध विभाग से है। यह एक बैनामा है।
मुझे ज़मीन मिल गई।
हमें ज़मीन मिल गई, माइलो।
चलो।
यह भूमि दर्शाए गए बैनामे के धारक को
प्रदान की जाती है
युद्ध विभाग का मैदान निर्देश संख्या 15
जिन लोगों ने राज्यों के अलग होने का समर्थन किया,
जिन्होंने विद्रोह की अगुआई की...
जिन्हें जॉनसन माफ़ नहीं करेगा...
मेरा सुझाव है कि आप यह महाद्वीप छोड़कर चले जाएँ।
यूरोप आपका स्वागत करेगा।
और मैं सुनिश्चित करूँगा कि आप आज़ाद रहें।
उप-शीर्षक अनुवादक: प्रसून